**2018. gada Vaiņodes novada atklātais čempionāts makšķerēšanā ar pludiņa makšķeri**

**1. Sacensību mērķis**

Sacensības tiek organizētas, lai popularizētu makšķerēšanu ar pludiņu makšķeri kā veselīgu un pieejamu sporta veidu.

Noteikt labākos sportistus šajā sporta veidā.

**2. Sacensību vieta un laiks**

Sacensības norisinās Vaiņodes novada ūdenstilpnēs.

Sacensības notiks 3. posmā:

1. 1.posms 12.maijā 05.00 pulcēšanās pie Vaiņodes novada domes ēkas, Raiņa iela 23a
2. 2. posms 9. jūnijā 05.00 pulcēšanās pie Vaiņodes novada domes ēkas, Raiņa iela 23a
3. 3. posms ….augustā (sporta svētku ietvaros) 05.00 pulcēšanās pie Vaiņodes novada domes ēkas, Raiņa iela 23a

Datumi un laiki var mainīties!!!

Sacensību vieta tiks paziņota tie reģistrācijas, pie Vaiņodes novada domes.

Katrā no posmiem makšķerēšanas laiks ir 4 stundas.

**3. Sacensības organizators**

Čempionāta organizators – Vaiņodes novada dome

**4. Sacensību dalībnieki**

Sacensības notiek individuālā konkurencē, dalībnieku skaits netiek ierobežots. Dalībnieku vecums un dzimums netiek dalīts.

**6. Dalībnieku inventārs un noteikumi**

Sacensības notiek saskaņā ar Latvijas Republikas makšķerēšanas noteikumiem. Katram dalībniekam atbilstoši makšķerēšanas noteikumiem jābūt klāt derīgai makšķerēšanas kartei.

Makšķerēt drīkst ar jebkuras sistēmas pludiņ makšķeri. Vienlaicīgi sacensībās drīkst izmantot vienu makšķeri, kas aprīkota ar vienu āķi. Dzīvas zivtiņas kā ēsmu izmantot nedrīkst. Līdakas lomā neskaita. Ieskaita zivis, kuras atbilst makšķerēšanas noteikumiem.

Katrā posmā nosaka dalībnieka iegūto vietu, tā ir proporcionāli loma svaram. Augstāka vieta ir dalībniekam ar lielāko loma svaru.

**7. Uzvarētāja noteikšana**

Par katra posma uzvarētāju individuālajā vērtējumā kļūst dalībnieks, kuram ir vislielākais noķerto zivju svars. Vienāda svara gadījumā uzvarētājs ir tas, kurš noķēris vislielāko zivi.

Par a absolūto čempionu kļūst tas, kurš ieguvis lielāko punktu skaitu, ņemot vērā visus trīs posmus.

Punktu sistēma:

1.vieta – 10 punkti

2.vieta – 8 punkti

3.vieta – 6 punkti

4.vieta – 5 punkti

5.vieta – 4 punkti

6.vieta – 3 punkti

7. vieta – 2 punkti

8.vieta – 1 punkts

9. vieta un zemāk 0 punkti

Kopvērtējumā vienādu punktu skaita gadījumā priekšroka tiek dota:

1. Augstākā vieta trijos posmos
2. Otra augstākā vieta trijos posmos
3. Trešā augstākā vieta trijos posmos

**8. Apbalvošana**

Katra posma pirmo trīs vietu ieguvēji tiek pie balvām - Suvenīriem no Vaiņodes novada.

Kopvērtējuma pirmo trīs vietu ieguvēji tiek apbalvoti ar kausiem un diplomiem

**Sacensību dalībnieki, atrodoties pie ūdens, tikai paši ir atbildīgi par risku un drošības noteikumu ievērošanu**